I50 
De dreiture e de lieuté. 
Pur co les ai ci amené; 
Deus coferes unt aporté, 
Pleins sun[t] de or e de argent. 
Preüm vus ki les gardez sauvement: 
Si friez vus, co sai bien; 
De vus ne dutum nule rien. 
Taunt vus cunus en leauté, 
Ja ne ert le terz apellé." 
Kaunt le primer cofere entrat, 
Dunc vint cil ke le aver baillat. 
Kaunt le vist venir li veilard 
Ke tut ert plein de mal art, 
Duta e pensa ke, c’il demaundast 
Le aver e de rien le blamast, 
Ke cil plus tart [ne] baillerei[e]nt 
Lur aver ke porté aveient. 
Vers li ala, bel le apella 
E bonemen[t] li demanda: 
„U avez vus taunt demoré 
Ke vus ne estes eynz repeiré? 
Jeo dutoue ke mort fussez 
Kaunt vus ne estes einz reperiez." 
Tut ses mil besaunz li rendi, 
E cil ataunt s'en parti. 
Kaunt la bone femme ce vit, 
Li burgeis apele, si lui dist: 
„Pensez de ces coferes garder! 
Nus irum les autres haster; 
Encuntre les autres nus irum; 
Attendez deke nus venum!" 
Mes ke il uncore i atendist, 
La femme pas ne remist (I. revenist). 
Trestuz sunt d'ileuc turné, 
Bien unt le veilard enginé! 
Beu fiz, purvei la boidie 
De li riches home e la felunie: 
Bien set promettre e losenger, 
Mut est feinaunt e nuveler. 
Tien tei clos, ne le les entrer 
Par dedenz tei pur nul chaunter. 
Einz ke ta mesun acatez, 
Les veisins entur cunusez, 
Kar meuz vaut vendre sa mesun 
Ke meindre pres un maveis hume, 
Kar cil ke ad mal veisin 
Il ad suvent mal matin. 
Un produme ja dis esteit 
Povre, mes bone meisun aveit. 
La meisun a sun fiz lessa 
Kaunt il del secle s'en ala. 
Le fiz vesqui mult poverement, 
Mes en leauté nekedent. 
Un sun veisin le requist 
Ke il sa mesun lui vendist; 
Mes cil vendre ne la vout 
Pur quant ke le autre pout. 
Sun veisin dunc se purpensa 
Cum enginer le pura, 
Cil cumençat a losenger: 
„Beu [fiz|", dist il, ,,car me grauntez 
Ki jeo puisse en vostre celer 
Deus tuneus mestre e estuer 
De oile deke seit vendu, 
E il vus ert mult ben rendu." 
Li bacheler li graunta ben, 
Ke de ces engins ne sout ren. 
Li riches hume dis tuneus prist 
E en celerer au(t) valet mist. 
Les cinc esteint trestuz pleinz, 
Les autres cinc for(!) demi pleinz. 
De le celer puis le us ferma, 
Le clefs a bacheler puis baila 
E lui priat ke il en fust leaus 
Endreit de garder ses tuneus. 
Aprés graunt tens avint issi 
Ke oille fui aukes encheri. 
Kaunt li riches hum ce vist, 
Au bacheler vint, si li dist: 
„Ore puis ben mun oile vendre, 
Jeo ne voil mes des ore attendre." 
A ses tuneus aprés ala 
E plusurs marchaunz i amena 
Si cum pur le oile acater; 
Mes il le fist pur celui enginer: 
Par testimonie i sunt venu. 
Sun oile dist ke il perdu. 
Vers le valet pus se turna, 
De male garde li retta: 
„Di va", fet il, „tu me. as: huni, 
Par felunie me as trai, 
Le oile as malement gardé, 
La quarte partie me est emblé.” 
A la justise le amena 
E cest affere le mustera. 
Le bacheler ne sou[t| ke fere, 
Cunseil li duna quere. 
En la cité u cil maneit 
Un bon philosophes esteit. 
,Aie a bosoin[u]s' out a nun, 
A li mustra sa reisun. 
Li philosophes bien le creit, 
Kar veizie ci ne pareit; 
De le bacheler en out pité, 
De lui aider ad grante, 
E au jur al plai ala. 
La justice mut le honera, 
As autres ad puis cumaundé 
La cause ke seit recordé, 
Puis ad requis bonement 
De le philosofe jugement. 
Li philosofe dunc parlat 
E icest jugement dunat; 
,Fetes", dist il, ,,primes oster 
Tom 
. XLIX. 
